आप का मुकाबला कांग्रेस की एकजुटता से : शीला
दिल्लीकी पूर्व मुख्यमंत्री शीला दीक्षित ने कहा कि पंजाब में कांग्रेस की जीत की प्रबल संभावनाएं हैं। कैप्टन अमरेंदर सिंह खूब मेहनत कर रहे हैं। आम आदमी पार्टी का मुकाबला कांग्रेस को एकजुट होकर करना हाेगा। दिल्ली के लोग आप के भुगत रहे हैं जिसके पंजाब में कांग्रेस को अच्छे नतीजे मिलेंगे। दिल्ली में 15 साल सरकार में रहने के बाद शीला दीक्षित सरकार को आप से हार मिली थी। उन्होंने कहा कि पंजाब कांग्रेस में तुजुर्बा और यूथ का मेल है। कैप्टन अमरेंदर सिंह, राजिंदर कौर भट्ठल हैं तो रवनीत बिट्टू, चरणजीत सिंह चन्नी युवा चेहरे हैं।
एलपीयू में माडल यूनाइटेड नेशन में शामिल होने आई वरिष्ठ कांग्रेस नेता ने दिल्ली डिस्ट्रिक्ट क्रिकेट एसोसिएशन घोटाले में केंद्रीय वित्त मंत्री अरुण जेतली पर आरोपों का राजनीतिकरण करने की निंदा की। उन्होंने कहा, मामले पर राजनीति करना ठीक नहीं है। शीला दीक्षित ने कहा कि महिलाओं को टारगेट करना ठीक नहीं है। सोसायटी काे सुधरना होगा।
यूनाईटेड नेशन में महिलाओं के मुद्दे पर 5 साल भारत का नेतृत्व कर चुकी शीला दीक्षित ने कहा कि अब पहले की तरह गंभीरता नहीं रही हैं। माडल यूनाइटेड नेशन सबसे पहले महिला-पुरुषों की एकता पर काम करे। इसी से सही तरक्की आएगी। लोग महिलाओं की कमजोर समझें। रामायण-महाभारत की असली हीरो सीता और द्रोपदी है। महिलाओं से ही यह संसार है।
पंजाब की पूर्व मुखमंत्री राजिंदर कौर भट्ठल ने कहा कि कांग्रेस राज्य में सत्ता में आने पर सबसे पहले हार्ड नशा रोकेगी। वो नशा जो कुछ ही महीनों में आदमी को मौत के पास पहुंचा देता है उसे रोकने के लिए काम करेंगे। शराब भी लोगों को एक लिमिट में मिले, इसके लिए भी योजना बनाएंगे। सुखपाल खैहरा के कांग्रेस छोड़कर आप में शामिल होने पर कहा कि परिवार को कोई सदस्य जाता है तो दुख होता है। लेकिन कांग्रेस बड़ी पार्टी है इससे फर्क नहीं पड़ता। उन्होंने कहा कि ही व्यक्ति का अपना निर्णय होता है। भट्ठल ने कहा कि आम आदमी पार्टी का पंजाब में असर नहीं दिखेगा।
एलपीयू में कॉफ्रैंस में भाग लेने आईं थी दिल्ली की पूर्व सीएम
hin_Deva hin_Deva hin_Deva hin_Deva hin_Deva hin_Deva